Nr. 2301/..................................... .2024

**Aprob,**

**MINISTRUL SĂNĂTĂȚII**

**PROF.UNIV.DR. ALEXANDRU RAFILA**

**REFERAT DE APROBARE**

În anul 2023 la nivelul Inspecției Sanitare de Stat a fost efectuata de structura de specialitate **misiunea de audit ”Asigurarea conformității operațiunilor și activității cu cadrul legislativ și normativ specific”**.

Urmare a misiunii de audit, Biroul de audit a transmis structurii noastre raportul de audit nr. BAPI 8/29.06.2023 avizat cu nr. AR 11827/03.07.2023, în care au fost formulate recomandări.

Una dintre recomandarile Biroului de Audit a fost “analiza oportunității reglementării participării și încheierii unui act de control de către agenții constatatori din cadrul Inspecției Sanitare de Stat din cadrul Ministerului Sănătății cu ocazia acțiunilor de control comune cu agenții constatatori din cadrul direcțiilor de sănătate publica județene și a municipiului București”.

Pentru implementarea recomandării mai sus menționată, opinăm că trebuie modificat și completat la Ordinului ministrului sănătății publice nr. 824/2006 pentru aprobarea Normelor privind organizarea şi funcţionarea Inspecţiei Sanitare de Stat, cu modificările și completările ulterioare, prin introducerea, după art. 7 din Anexă a unui nou articol, art 71, cu următorul continut:

“ Art. 71 (1) În situația în care personalul împuternicit de ministrul sănătății din cadrul Inspectiei Sanitare de Stat a Ministerului Sănătății efectuează actiuni de inspecţie sanitară de stat la nivel national, conducerea Inspectiei Sanitare de Stat din cadrul Ministerului Sănătății solicită, în prealabil, Direcției de Sănătate Publică în a cărei arie administrativ - teritoriala au loc acțiunile de inspectie sanitară de stat, desemnarea unei/unor persoane împuternicită/împuternicite de ministrul sănătății din cadrul Serviciului Control în Sănătate Publică care să participe împreună cu echipa de control a Inspecției Sanitare de Stat din cadrul Ministerului Sănătății la respectivele acțiuni de inspecție sanitară de stat.

(2) Personalul împuternicit de ministrul sănătății din cadrul Inspecției Sanitare de Stat a Ministerului Sănătății, împreună cu persoana/persoanele împuternicită/împuternicite, de ministrul sănătății din cadrul Serviciului Control în Sănătate Publică al Direcției de Sănătate Publică în a cărei arie administrativ - teritorială au loc acțiunile de inspecție sanitară de stat, efectuează actiuni de inspecţie sanitară de stat la nivel național, întocmeşte/întocmesc procesul-verbal de constatare şi aplică sancţiuni contravenţionale, după caz, pe formularele Direcţiei de Sănătate Publică în a cărei arie administrativ - teritorială au loc acțiunile de inspectie sanitară de stat”.

Astfel, Inspecția Sanitară de Stat a elaborat proiectul de Ordin privind modificarea și completarea Ordinului ministrului sănătății publice nr. 824/2006 pentru aprobarea Normelor privind organizarea şi funcţionarea Inspecţiei Sanitare de Stat, pe care dacă sunteți de acord, vă rugăm să îl aprobați în vederea postării pe site-ul Ministerului Sănătății la rubrica ”Transparență decizională”, pentru îndeplinirea prevederilor privind transparența în administrația publică.

**Cu stimă,**

**INSPECTOR SEF**

**DR. MARIA MIOARA COMANA**